Document ID: 32012R0052

KOMISSION ASETUS (EU) N:o 52/2012,
annettu 20 päivänä tammikuuta 2012,
Euroopan parlamentin ja neuvoston asetuksen (EY) N:o 998/2003 liitteen II muuttamisesta siltä osin kuin on kyse kolmansien maiden tai alueiden luettelossa olevasta Yhdysvaltoja koskevasta kohdasta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon lemmikkieläinten muihin kuin kaupallisiin tarkoituksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) ja erityisesti sen 10 artiklan,
sekä katsoo, että
(1)
Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt. Asetusta sovelletaan jäsenvaltiosta toiseen tapahtuviin tai kolmansista maista lähtöisin oleviin, liitteessä I lueteltuihin lajeihin kuuluviin lemmikkieläinten muihin kuin kaupallisiin kuljetuksiin.
(2)
Asetuksen (EY) N:o 998/2003 liitteessä II olevassa C osassa luetellaan ne kolmannet maat ja alueet, jotka ovat raivotaudista vapaat, sekä ne kolmannet maat ja alueet, mukaan luettuna Yhdysvallat, joiden osalta on todettu, että raivotaudin leviämisriski unioniin muiden kuin kaupallisten kuljetusten seurauksena ei ole suurempi kuin jäsenvaltioiden välisiin vastaaviin kuljetuksiin liittyvä riski.
(3)
Asetuksen (EY) N:o 998/2003, sellaisena kuin se on muutettuna komission asetuksella (EY) N:o 18/2006 (2), liitteessä II olevan C osan luettelon Yhdysvaltoja koskevaan kohtaan sisältyy Guam.
(4)
Yhdysvallat on ilmoittanut komissiolle, että se soveltaa asetuksen (EY) N:o 998/2003 liitteessä I lueteltuihin eläinlajeihin myös kansallisia kuljetusehtoja, kun kyseisiä eläimiä siirretään muihin kuin kaupallisiin tarkoituksiin Yhdysvaltain ja Amerikan Samoan, Pohjois-Mariaanien, Puerto Ricon ja Yhdysvaltain Neitsytsaarten välillä.
(5)
Sen vuoksi edellä luetellut alueet on aiheellista lisätä Yhdysvaltoja koskevaan kohtaan asetuksen (EY) N:o 998/2003 liitteessä II olevassa C osassa.
(6)
Asetusta (EY) N:o 998/2003 olisi sen vuoksi muutettava.
(7)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 998/2003 liitteessä II olevassa C osassa Yhdysvaltoja koskeva kohta seuraavasti:
”US
-
Amerikan yhdysvallat (mukaan luettuna AS - Amerikan Samoa, GU - Guam, MP - Pohjois-Mariaanit, PR - Puerto Rico ja VI - Yhdysvaltain Neitsytsaaret)”.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan kaikissa jäsenvaltioissa.
Tehty Brysselissä 20 päivänä tammikuuta 2012.

Labels: 3
0
18
6